NOTAM er stytting á enska hugtakinu “ Notice to Airmen ” eða tilkynning til flugmanna ( og kvenna til að gæta hlutleysis á þessum tímum ) . Hér er um að ræða tilkynningar sem flugmálayfirvöld ( í okkar tilfelli Flugstoðir og Flugmálastjórn ) gefa út opinberlega á alþjóðlegu formi skv. staðli ICAO , eða Alþjóðaflugmálastofnunarinnar . Menntun einka - og atvinnuflugmanna tekur NOTAM strangt fyrir en fisflugmenn þurfa ekki sérstaklega að sýna fram á þekkingu á NOTAM tilkynningum . Það er þó mikilvægt að fisflugmenn tileinki sér þekkingu á þessu sviði og kunni að fara með þau skilaboð sem þar fara fram ef fljúga á í kringum þekkt loftrými eða ef fljúga á í kringum þekkta flugvelli og lendingarstaði . NOTAM tilkynningar eru skráðar á ákveðnu formi frá ICAO . Þrátt fyrir að víða sé brotalöm á framsetningu NOTAM tilkynninga er víðast hvar notast við staðal ICAO , þ.m.t. hér á Íslandi . Þetta form er flugmönnum kynnt sem ákveðinn lykill til aflestrar . Þetta er skráð á amerísku dagsetningarformi ( YY / MM / DD ) og miðast við GMT tímastaðalinn . Fylgi F og G með í tilkynningu , er um takmarkanir á hæðarrými þess svæðis sem um getur . A gefur sem fyrr til kynna hvaða flugvöll um ræðir eða BIRK , Reykjavíkurflugvöll . Einnig skal ávallt taka til athugunar þá flugvelli eða lendingarstaði sem á leiðinni eru , kunni að koma til óvæntrar lendingar . Þannig má finna í C flokki : Eins og lýsingin gefur til kynna er þar að finna upplýsingar um breytingar á opnunartíma viðkomandi valla og ber að hafa í huga þegar fljúga á utan hefðbundins opnunartíma valla . Mikilvægt er að við , sem og aðrir flugmenn , förum í einu og öllu eftir þeim takmörkunum sem þar eru settar fram ef þær eiga við flug okkar og eða notkun á búnaði sem þar er takmarkaður . Athugið að greinin er skrifuð af áhugamanni og er hugsuð sem stuttur upplýsingapistill frekar en kennsluefni . Ábendingar og athugasemdir sendist á webmaster[hjá]fisflug.is .